Sierra de Salinas (Semontano de Balbastro)

La sierra de Salinas ye una aliniación montanyosa d'as sierras exteriors pirenencas con dirección NE-SO. Ye situada en a comarca d'o Semontano de Balbastro, y en a provincia de Uesca.

La principal altaria ye lo Tozal de Platiello (954 m), seguida d'atras como O Mont (707 m).

 Toponimia 
L'oronimo sierra de Salinas proviene d'a localidat de Salinas d'Oz, que ye a piet d'a sierra. Lo toponimo Salinas ye indicador de chacimientos y explotacions de sal que abundan en esta localidat (y en atras d'as sierras exteriors pirenencas a l'este d'a sierra de Sevil), por haber-ie diapiros de materials evaporiticos de facies Keuper. Luisa María Frutos Mejías, María Carmen Chueca Diago, María Teresa Echeverría Arnedo, Francisco Pellicer Corellano, José Luis Peña Monné, et al.: Enciclopedia Temática de Aragón. Tomo V: Geografía. Ediciones Moncayo, 1987. p. 51. Los afloramientos de Keuper (Triasico superior) son tovos (erosionabilidat alta), y fan fácil la formación de foyas con fuents y suelos salinizaus.

 Hidrolochía 
La versant occidental desaugua enta lo barranco d'o Ramillar, la oriental lo fa enta los barrancos de la Llastra y de l'Arinyo.

 Referencias 

 Bibliografía 
 Instituto Geológico y Minero de España: Mapa Geológico de España E 1:50.000. Alquézar. Fuella 249 (30-11). Servicio de publicaciones del Ministerio de Industria y Energía.
 Instituto Geológico y Minero de España: Mapa Geológico de España E 1:50.000. Graus. Fuella 289 (31-11). Servicio de publicaciones del Ministerio de Industria y Energía, 2016.

Categoría:Sierras exteriors pirenencas
Categoría:Sierras d'a provincia de Uesca
Categoría:Sierras d'o Semontano de Balbastro